Ayam babanam

Ayam Babanam ialah sabuting hidangan matan Asia Tanggara Maritim nang rancak ditamui dalam macam-macam janis wan variasi, khususnya gasan hidangan Indunisia atawa Malaysia. Hal ngini matan daging ayam nang dibanam di atas harang, kawa dibanam di dapur rumah, di atas api, atawa lawan rotisserie. Prusis ngini lalui babanam.

Ayam babanam rancak dimarinasi dahulu lawan bumbu khusus nang labih kumpliks sabalum dibanam gasan mambarii cita rasa nang marasap sampai ka dalam dagingnya. Nang ngini, mamakai gabungan rampah kaya bawang habang, bawang putih, katumbar, janar, jahi, lumbuk, rampah-rampah lain nang dihalusakan, wan rancak ditambahi lawan kicap manis gasan dipuliti sawagai ifik karamilisasi pas dibanam. Kaina ayam babanam baisi warna nag labih kadap wan sadikit hirang di babarapa sapalih. Tatambahan, rancak banar hidangannya lawan nasi putih panas, sambal tarasi/bawang, wan jua lalapan sigar kaya bilungka atawa karai, wan kamangi.

Ayam babanam baisi tikstur nang unik, danul luar nang sadikit karing wan aruma babanam, salain ngitu danul dalamnya tatap juicy wan lambut. Kumbinasi tikstur wan rasa ngini ayam babanam sawagai hidangan nang papulir banar di barbagai kasampatan, matan makanan saban hari sampai acara nang husus.

 Ayam Babanam Saban Dairah 
Ayam babanam ngini saban dairahnya baisi risip bamacam-macam, di antaranya nang papulir:

 Ayam babanam has Padang;
 Ayam iluni has Guruntalu, Sulawesi;
 Ayam babanam Taliwang matan Pulaw Lombok;
 Hayam bakakak matan Sunda;
 Ayam babanam bumbu rujak matan Jawa;
 Ayam parcik wan ayam gulik matan Malaysia;
 Ayam babanam madu;
 Ayam babanam kalasan;
 Ayam babanam masak kicap;
 Ayam babanam asam manis.

 Nilai-Nilai Ayam Babanam di Masarakat 
Ayam babanam sawagai tradisi di Indunisia, napalagi pas Ramadan atawa hari raya imbahnya. Ngini baisi nilai-nilai nang bagus di masarakat bubuhannya, di antaranya:

 Hidangan parayaan, yaitu ayam babanam rancak jadi hidangan utama dalam parayaan wan acara panting, kaya kawinan, salamatan, tahlilan, atawa hari raya.
 Warisan dairah, yaitu saban dairah musti baisi varsi ayam babanam khasnya saurang, mancaraminakan kakayaan hidangan nusantara.
 Cara babanam tradisiunal, yaitu mamakai tungku wan harang dalam prusis pambanaman masih digawi di dairah, jua mambarii cita rasa nang autintik.
 Simbul basamaan, yaitu bamakanan ayam babanam rancak jadi kajadian gasan bakumpulan lawan kulawarga, kakawalan, tatangga sabalah rumah, atawa sakampungan diundang di ari atawa malam ngitu. Nang ngini, gasan marifliksiakan nilai-nilai susial wan budaya bubuhan masarakat dairah nang manjunjung tinggi basamaan wan kaanikagaraman.
 Wisata dairah, yaitu sawagai tujuan wisata hidangan di warung-warung wan risturan nang baisi makanan ngitu jua jadi papulir di babarapa darah di Indunisia.

 Kagunaan Ayam Babanam Dimakan 
Ayam babanam baisi banyak nutrisi, prutiin tinggi, mitabulismi maningkat, barat badan turun, kadar kulistrul taratur, takanan darah turun, risiku kanker bakurang, jantung labih sihat, sistim imun labih maningkat, wan masih banyak kagunaan lain nang ngini jaka kada balabihan mamakaninya, wan kawa jua disajikan lawan variasi rasa, mula'i matan manis kicap sampai padas gurih wan nyaman di mulut.

 Jujuhutan 

Tumbung:Wiki Katuju Ramadan 2026
Tumbung:Budaya Indunisia
Tumbung:Ramadan
Tumbung:Puasa